અંદાજે 50 જેટલી નેશનલ અને ઈન્ટરનેશનલ ફેકલ્ટી આ 3 દિવસના સમારંભમાં હાજરી આપશે. સમારંભમાં સેમિનારો, પેનલ ચર્ચાઓ, અને પરામર્શનુ આયોજન કરવામાં આવ્યું છે. આ વર્ષનો ફેલોશિપ કોર્સ બેરિયાટ્રિક સર્જરીને લગતા વિષયોને આવરી લેશે. ડો. મહેન્દ્ર નારવરીયાએ જણાવ્યું હતું કે “ અમદાવાદમાં ફેલોશિપ કાર્યક્રમનુ આયોજન કરવું તે અમારા માટે ખૂબ જ ગૌરવની બાબત છે. છેલ્લા થોડાક વર્ષમાં બેરીયાટ્રીક સર્જરીની આવશ્યકતા ધરાવતા દર્દીઓની સંખ્યામાં વધારો થયો છે અને તેની માંગ પણ વધી છે. બેરીયાટ્રીક સર્જરી માટેનાં અનેક કેન્દ્રો ખુલી રહ્યાં છે ત્યારે અમારી મુખ્ય નિસ્બત દર્દીઓની સલામતિ અંગે છે. ફેલોશિપ કોર્સના આયોજન પાછળનો ઉદ્દેશ એ છે કે જે કોઈ ફેલોશિપ પ્રોગ્રામમાં હાજરી આપે તેને અમારા રાષ્ટ્રીય અને આંતરરાષ્ટ્રીય નિષ્ણાતો પાસેથી વર્કશોપ જેવા કાર્યક્રમો દ્વારા તાલિમ પ્રાપ્ત કરે, જેથી તે દર્દીઓની સલામતિ બાબતે વધુ ધ્યાન આપવાનુ શિખી શકે અને એ દ્વારા વધુ બહેતર કામગીરી કરી શકે. “